《象祖戊辰元日初冠仍拜敕命》
宋代·林希逸

老得渠为第二孙，加冠还已向春元。蓝袍试拜痴翁喜，初敕题名圣主恩。

好续世科如汝父，勉求师学大吾门。一樽长幼团圞笑，虽愧儒酸礼略存。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。